|  |  |
| --- | --- |
|  | 7. november 2014Pressemeddelelse |
|   | Forskning og FormidlingFormidling41 20 60 19Nynne.Bojsen.Faartoft@natmus.dk |

**Dyr, død eller dejlig?**

Få et indblik i den ophedede etiske debat om pels, når Nationalmuseet onsdag den 12. november inviterer til foredrag med lektor i bioetik og medlem af Det Etiske Råd Mickey Gjerris.

Mens pelsbranchen selv mener, at deres produktion er bæredygtig med en høj grad af dyrevelfærd, opfordrer dyreaktivister til boykot af pels. Men hvad taler egentlig for, og hvad taler imod at anvende dyr til pels og skind, og hvilke etiske diskussioner om dyrevelfærd, drab og æstetik ligger bag? Onsdag den 12. november kl. 17.00-18.30 inviterer Nationalmuseet til foredrag med Mickey Gjerris om etikken i pelsproduktionen. Anledningen er museets nye særudstilling ”Pels - liv og død”, som man har mulighed for at se før foredraget.

Mickey Gjerris er lektor i bioetik ved Københavns Universitet og har i en årrække forsket i og beskæftiget sig med spørgsmål omkring natur, teknologi, klima, filosofi, etik og religion. Siden 2011 har han også været medlem af Det Etiske Råd. Hans foredrag vil fokusere på de mange ophedede etiske diskussioner om brugen af dyrs pels og hud til tøj. Foredraget sætter diskussionerne ind i en større etisk sammenhæng og giver nogle bud på, hvor grænserne egentlig går, når det kommer til at bruge dyr til at opfylde menneskers behov.
 **Foredrag med Mickey Gjerris
Tid og sted:** 12. november 2014 kl. 17.00 - 18.30 i Nationalmuseets biograf.
**Entré:** 50 kr. Køb billet her. Foredraget er et ud af en række foredrag i forbindelse med ”Pels - liv og død” - se natmus.dk
 **For yderligere oplysninger kontakt:**Nynne Bojsen Faartoft, kommunikationsmedarbejder, Nationalmuseet.
Tlf.: 41 20 60 19. E-mail: nynne.bojsen.faartoft@natmus.dk